諗住試新野，好又一餐唔好又一餐。竟然可以衰成咁。叫咗兩個意粉同一個沙律，竟然係個和牛意粉黎先，極度失敗！和牛意粉嗰汁係好似中式獻汁，d和牛都好流！成件事個味道好似酒樓入面嗰個黑椒牛仔骨咁。軟殼蟹沙律，啲軟殼蟹正常，個沙律汁好甜。個沙律已經係成餐飯比較正常既。白汁蜆意粉，啲蜆都正常，但係個汁好似水咁。正常人喺屋企都係煮得好食過佢。Services冇乜都無所謂！餐飯係難食到一個點，好明顯以後都唔會再食！